ГАЗРЫН ТӨЛБӨРИЙН ТУХАЙ ХУУЛИЙН ШИНЭЧИЛСЭН

НАЙРУУЛГЫН ТӨСӨЛД ЯАМДААС ИРҮҮЛСЭН САНАЛЫН ТОВЪЁОГ

/БХБЯ-ны 2021.04.16-ны 1/1416 албан тоотын хариу/

|  |  |  |  |  |
| --- | --- | --- | --- | --- |
| № | Яамд | Ирүүлсэн саналын тайлбар  | Ирүүлсэн санал | Хуулийн төсөлд тусгасан эсэх тухай тайлбар |
| 1 | Байгаль орчин, аялал жуулчлалын яам | Монгол улсын Үндсэн хуулийн 6 дугаар зүйлийн 1 дэх хэсэг, 2 дахь хэсэг, Байгаль орчныг хамгаалах тухай хуулийн 3 дугаар зүйлийн 1 дэх хэсгийн 1 дэх заалтад газар, түүний хөрс нь байгалийн нөөц, байгаль орчны үндсэн бүрэлдэхүүн хэсэг, түүний хамгааллын асуудлыг агаар, ус, амьтан, ургамал, ой зэрэг бүрэлдэхүүн хэсэгтэй харилцан шүтэлцээнд авч үзэхээр заасан.Байгалийн нөөц ашигласны төлбөрийн тухай хуулийн 3 дугаар зүйлийн 2 дах хэсэгт “Газар болон түүний хэвлийн нөөц ашигласны төлбөртэй холбогдсон харилцааг тусгай хуулиар зохицуулна.” гэж, мөн хуулийн 3 дугаар зүйлийн 3.1 дэх хэсэгт “Байгаль орчныг хамгаалах, нөхөн сэргээх арга хэмжээнд зарцуулах төлбөрийн орлогын хэсэгт /цаашид “төлбөрийн орлогын хэсэг“ гэх/ төсвийн жилд байгаль орчныг хамгаалах, байгалийн нөөцийг нөхөн сэргээхэд шаардагдах санхүүгийн эх үүсвэрийг бүрдүүлэх зорилгоор хуваарилсан байгалийн нөөц ашигласны төлбөрийн орлогын тодорхой хувьтай тэнцэх хэмжээний мөнгөн хөрөнгө багтана.” гэж тодорхойлсон бөгөөд байгалийн нөөц ашигласны төлбөрийн орлогын төрөлд “газрын нөөцийн төлбөрийн орлогыг” тусган хуульчилсан. Газрын нөөцийн төлбөрийн орлогын 15 аас доошгүй хувийг (тусгай хамгаалалттай газарт газар ашиласны орлогоос тооцохоор) Байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулахаар хуульчилсан хэдий ч хуулийн хэрэгжилт туйлын хангалтгүй байна. Нэгдсэн Үндэсний байгууллагын Хөгжлийн хөтөлбөрийн “Биологийн олон янз байдлын санхүүжилтийн санаачлага-II” төслийн санхүүжилттэйгээр хийгдсэн Байгалийн нөөц ашигласны төлбөрийн тухай хуулийн хэрэгжилтэнд хийсэн судалгаагаар 2019 оны байдлаар хуулийн хэрэгжилт 48% хувийн хэрэгжилттэй байна. Тухайлбал 2017 оны байдлаар байгалийн нөөц ашигласны төлбөрийн орлогоос зориулалтын дагуу ашиглсан хувь хэмжээг харьцуулан үзэхэд газрын нөөцийн төлбөрийн орлогын 3.8 хувийг зориулалтын дагуу ашигласан буюу зарцуулсан байна. Газрын төлбөрийн тухай хуулийн 10 дугаар зүйлийн 2 дах хэсэгт “Газрын төлбөрийн орлогын зохих хувийг иргэн, аж ахуйн нэгж, байгууллагын эзэмшил, ашиглалтад байгаагаас бусад төрийн өмчийн газрыг хамгаалах, нөхөн сэргээх, газар зохион байгуулалтын арга хэмжээнд зориулан зарцуулна. Тухайн жилд авч хэрэгжүүлэх арга хэмжээ, газрын төлбөрөөс орох орлогыг 25 харгалзан газар хамгаалах, нөхөн сэргээх, газар зохион байгуулалтын арга хэмжээнд зориулан зарцуулах хөрөнгийн хувь хэмжээг Засгийн газар жил бүр тогтооно.” гэж заасан. Өөрөөр хэлбэл газрын төлбөрийн орлогын хэдэн хувийг төрийн өмчийн газрыг хамгаалах, нөхөн сэргээхэд зарцуулах талаар жил бүр тогтоохыг хуульчилсан хэдий ч энэ талаар нэг ч Засгийн газрын тогтоол гараагүй байна. Харин Засгийн газрын 2018 оны 182 дугаар “газрын үнэлгээний тойрог, зэрэглэл (бүс), суурь үнэлгээ, газрын төлбөрийн хэмжээг тогтоох тухай” тогтоолыг гаргажээ. Уг тогтоолын 3 дахь хэсэгт “Иргэн, аж ахуйн нэгж, байгууллагын эзэмшил, ашиглалтад байгаагаас бусад төрийн өмчийн газрыг хамгаалах, нөхөн сэргээх, газар зохион байгуулалтын арга хэмжээнд шаардагдах зардлыг газрын төлбөрийн орлогоос зохих журмын дагуу жил бүрийн төсөвт тусган батлуулах, зарцуулах, хэрэгжилтэд хяналт тавьж ажиллахыг Сангийн сайд Ч.Хүрэлбаатар, Барилга, хот байгуулалтын сайд Х.Баделханд үүрэг болгосугай.” гэж ерөнхий байдлаар тусгасан нь газрын төлбөрийн орлогын хувь, хэмжээг тодорхой тогтоогоогүй бөгөөд хэрхэн хэрэгжүүлэх нь тодорхой бус байна.2020 онд хийсэн цөлжилт, газрын доройтлын судалгаанд нийт нутаг дэвсгэрийн 76.9 хувь нь цөлжилт, газрын доройтолд тодорхой хэмжээгээр өртсөн бөгөөд үүнээс хүчтэй, нэн хүчтэй зэрэглэлээр доройтсон газар 23,3 хувийг эзэлж байна. Энэ нь газар хамгаалах, нөхөн сэргээх бодлого үйл ажиллагаа харилцан уялдаа муутай хэрэгждэг, газрын эрх олгодог салбарын байгууллагууд газрыг ашиглагч нь хамгаалах, нөхөн сэргээх байх бодлого шаардлагыг анхаарч хэрэгжүүлдэгүйтэй шууд холбоотой юм. Иймд газар нь байгалийн нөөцийн бүрэлдэхүүн хэсэг болохын хувьд Газрын төлбөрийн тухай хуулийн шинэчилсэн найруулгын төсөлд газрын төлбөрийн орлогын тодорхой хувийг тухайн газрын ангиллын хамгаалалт, нөхөн сэргээлтэд эргэн зарцуулах асуудлыг тодорхой зүйл, заалтаар тусган хуульчлах зайлшгүй шаардлагатай байна.  | “1.1.Энэ хуулийн зорилт нь газрын хязгаарлагдмал эрхтэй этгээд, газар ашиглагчид газрын төлбөр ногдуулах, хөнгөлөх, чөлөөлөх, төсөвт төвлөрүүлэх, төлөвлөх, тайлагнах, газрын төлбөрийн орлогоос газрыг хамгаалах, нөхөн сэргээх арга хэмжээнд зарцуулах хөрөнгийн хувь, хэмжээг тогтоох, хяналт тавихтай холбогдсон харилцааг зохицуулахад оршино.” гэж өөрчлөн найруулах | “Энэ хуулийн зорилт нь газрын төлбөр ногдуулах, төлбөрийг тооцох үзүүлэлт, хувь хэмжээг тогтоох, чөлөөлөх, хөнгөлөх, төсөвт төлөх, төлөвлөх, тайлагнах, хяналт тавихтай холбогдсон харилцааг зохицуулахад оршино.” гэж найруулав.“Газрын ерөнхий хуулийн төслийн 86 дугаар зүйлд газрын биржийн үйл ажиллагааны талаар тусгасан. Мөн хуулийн төслийн 86.2-т биржийн үйл ажиллагааны орлогыг зарцуулах талаар дараах зохицуулалтыг тусгасан.86.2.Энэ хуулийн 86.1-д заасан орлогын 70 хувийг аймаг, нийслэлийн газрын асуудал эрхэлсэн төрийн захиргааны байгууллага дор дурдсан үйл ажиллагаанд зарцуулна:86.2.1.газар зохион байгуулалтын ерөнхий болон жилийн төлөвлөгөө боловсруулах, шинэчлэх;86.2.2.төрийн өмчийн газрын тооллого хийх;86.2.3.газрын хянан баталгаа болон газрын мониторингийн хоёрдугаар зэрэглэлийн цэг дээр хэмжилт, судалгаа, шинжилгээний ажлыг; 86.2.4.газар хөгжүүлэх;86.2.5.газар чөлөөлөлттэй холбоотой нөхөх олговрын зардал;86.2.6.газрыг хамгаалах, нөхөн сэргээх арга хэмжээ.Иймд Газрын төлбөрийн тухай хуулийн төсөлд тусгуулахаар иүүлсэн саналд газрын төлбөрийн орлогын тодорхой хувийг тухайн газрын ангиллын хамгаалалт, нөхөн сэргээлтэд эргэн зарцуулахаар дурдсан арга хэмжээнүүд нь Газрын ерөнхий хуулийн төслийн 86.2-т заасан үйл ажиллагаанд хамаарна.  |
| Газрын төлбөрийн орлогын тодорхой хувийг тухайн газрын ангиллын хамгаалалт, нөхөн сэргээлтэд эргэн зарцуулах доорхи агуулга бүхий зүйл, заалтуудыг нэмж тусгах:* Бэлчээрийн болон хадлангийн газрын төлбөрийн орлогын 50 ба түүнээс дээш хувийг:
* бэлчээрийн менежментийн төлөвлөгөө боловсруулах, түүнийг хэрэгжүүлэх,
* бэлчээрийн талбайг усжуулах, 30
* бэлчээрт уст цэг байгуулах, худаг гаргах, шуудуу татах,
* бэлчээрийн мониторингийн судалгаа хийх,
* малчдад сургалт, сурталчилгаа явуулах,
* зэрлэг амьтны бэлчээрийг малын хөлөөс чөлөөлөх,
* бэлчээр сэлгэх, өнжөөх, амраах,
* малын тоог бэлчээрийн даацад тохируулах зэрэг үйл ажиллагаанд зарцуулна.

Ашигт малтмал, байгалийн хий ашиглах зориулалттай талбайн газрын төлбөрийн орлогын 10 ба түүнээс дээш хувийг тухайн ашигт малтмал, байгалийн хийх ашигласан талбайн харьяа баг, сум, аймаг эсвэл бусад аймгийн нутагт газрын доройтлыг бууруулах, байгалийн нөхөн сэргэлтийг дэмжих, уул уурхайн нөхөн сэргээлтийн үйл ажиллагаанд зарцуулна.Ойн сан бүхий газрын төлбөрийн орлогын 80 ба түүнээс дээш хувийг:* ойн менежментийн төлөвлөгөө боловсруулах, түүнийг хэрэгжүүлэх,
* ойн эдэлбэр газрын хэмжээг тэлэх буюу ойжуулах,
* ойн цэвэрлэгээ хийх, гэрэлжүүлэх, сийрэгжүүлэх,
* ойн хортон шавжтай тэмцэх,
* ойн түймрээс урьдчилан сэргийлэх, ойн түймрийг унтраах,
* ойн талбайг малын хөлөөс чөлөөлөх,
* ойн дагалт баялгийг хамгаалах, зохистой ашиглах талаар иргэд, аж ахуй нэгжид сурталчлах зэрэг үйл ажиллагаанд зарцуулна.

Усны сан бүхий газрын төлбөрийн орлогын 20 ба түүнээс дээш хувийг:* Усны сав газрын менежментийн төлөвлөгөө боловсруулах, түүнийг хэрэгжүүлэх,
* усны эх ундарга гаргах, түүнийг сэргээх, хашиж хамгаалах, бохирдлыг арилгах,
* усан орчны экосистемийг хамгаалах, бохирдлыг бууруулах, арилгах,
* гол, нуур, булаг шанд, рашааны эргийн экосистемийг хамгаалах,
* усны эх үүсвэрийн амьтан, ургамал, хөрс, агаарын бохирдлоос сэргийлэх, тэднийг хамгаалах зэрэг үйл ажиллагаанд зарцуулна.

Улсын тусгай хамгаалалттай газар нутаг (УТХГН)-т үйл ажиллагаа явуулсны газрын төлбөрийн орлогын 50 ба түүнээс дээш хувийг дараах арга хэмжээнд зарцуулна:* + УТХГН-ийн менежментийн төлөвлөгөө боловсруулах, түүнийг хэрэгжүүлэх,
	+ УТХГН-ийн биологийн олон янз байдал, ой, ус, агаар, хөрсийг хамгаалах, нөхөн сэргээх,

Тариалангийн талбайн газрын төлбөрийн орлогын 10 ба түүнээс дээш хувийг хөрс хамгаалах, тариалангийн талбайг усжуулах, худаг гаргах, шуудуу татах, газар тариалангийн тогтвортой менежментийг хэрэгжүүлэх ажлыг дэмжих, сурталчлах зэрэг үйл ажиллагаанд зарцуулна.Хот, тосгон, бусад суурины газрын төлбөрийн орлогын 10 ба түүнээс дээш хувийг хот, тосгон, суурины газрын доройтол, хөрс, ус, агаарын бохирдлыг бууруулах, хот, тосгон, суурины газрын хогийн менежментийг хэрэгжүүлэх, хог хаягдлын хэмжээг бууруулах, хог хаягдлыг дахин боловсруулах, дахин ашиглах зэрэг үйл ажиллагаанд зарцуулна. Барилга байгууламжийн болон улсын тусгай хэрэгцээний газар (улсын тусгай хамгаалалттай газраас бусад)-ын төлбөрийн орлогын 10 ба түүнээс дээш хувийг тухайн харьяалагдах баг, хороо, сум, дүүргийн байгаль орчныг хамгаалах, нөхөн сэргээх үйл ажиллагаанд зарцуулна.Зам, шугам сүлжээний газрын төлбөрийн орлогын 5 ба түүнээс дээш хувийг төмөр зам болон авто замд зэрлэг амьтны нүүдлийн коридор гаргах, үүнд зориулан гарцны тэмдэг, тэмдэглэгээ тавихад зарцуулна. |
| 2 | Батлан хамгаалах яам |  | Газрын тухай багц хуулийн төслийн хүрээнд боловсруулагдсан Газрын төлбөрийн тухай /шинэчилсэн найруулга/ хуулийн төслийн 7 дугаар зүйлийн 7.2.2-т ”улсын батлан хамгаалах болон аюулгүй байдлыг хангах зориулалт бүхий газар' гэсэн эрх зүйн зохицуулалтаар цаашид Зэвсэгт хүчний нэгтгэл, анги, салбарын тусгай хэрэгцээний газрыг газрын төлбөрөөс чөлөөлж байгаатай холбогдуулан хуулийг хэрэгжүүлэхэд шаардлагатай Газрын төлбөрийн тухай /шинэчилсэн найруулга/ хуулийг дагаж мөрдөх журмын тухай хуулийн төслийг боловсруулж, Зэвсэгт хүчний хэмжээнд үүссэн газрын төлбөртэй холбоотой өрийг нэг мөр шийдвэрлэх нь зүйтэй гэж үзэж байна.Газрын төлбөрийн тухай /шинэчилсэн найруулга/ хуулийг дагаж мөрдөх журмын тухай хуулийн төслийг хавсаргав. | Сангийн яамтай зөвшилцсөнөөр Газрын төлбөрийн тухай хуулийн шинэчилсэн найруулгын төслөөр улсын батлан хамгаалах болон аюулгүй байдлыг хангах зориулалт бүхий газар төлбөрөөс чөлөөлөгдөхгүй. Батлан хамгаалах байгууллагын төсөвт газрын төлбөртэй холбоотой зардлыг тусгаж шийдвэрлэнэ. Зэвсэгт хүчний хэмжээнд өмнө нь үүссэн газрын төлбөрийн үлдэгдэл өрийг хүчингүй болгох асуудлыг Газрын төлбөрийг үлдэгдлийг хүчингүй болгох тухай хуулийн төсөл боловсруулж шийдвэрлүүлнэ.  |
| 3 | Боловсрол, соёл, шинжлэх ухаан, спортын яам |  | Хуулийн төслийн 7 дугаар зүйлийн 7.2.5-д “төрийн өмчийн ерөнхий боловсролын сургууль, цэцэрлэг” гэснийг “төрийн бүх шатны боловсролын сургалтын байгууллагын” гэж өөрчлөх. | Газрын төлбөрийн тухай хуулийн төслийн 9.1.1-д төрийн болон орон нутгийн өмчийн бүх шатны боловсролын байгууллага, асрамжийн газрын үндсэн үйл ажиллагаа явуулах зориулалттай газрын төлбөрийг 100% чөлөөлөхөөр тусгасан. |
| 4 | Зам, тээврийн хөгжлийн яам |  | Хуулийн төслийн 5.1.13-т газрын төлбөрийн хэмжээг нэмэгдүүлэн тооцох эрх бүхий этгээдийг тодорхой тусгах; | Саналыг авч, Газрын төлбөрийн тухай хуулийн төслийн 6.6-д “Хязгаарлагдмал эрхтэй газар болон орчны газрынхаа төлөв байдал, чанарын үзүүлэлтийг доройтуулсан, ногоон байгууламжийн эзлэх хувийг бууруулсан нь газрын хянан баталгааны дүгнэлтээр тогтоогдвол газрын нэгдмэл сангийн ангиллаас хамааруулан газрын төлбөрийг гурав дахин нэмэгдүүлсэн хэмжээгээр тооцно.” гэж тусгасныг хасав. Мөн 8.1-д “Энэ хуулийн 3.1-д заасан газрын төлбөр төлөгчид газрын төлбөрийг дүүргийн хэлтэс, сумын газар зохион байгуулагч Газрын ерөнхий хуулийн 27 дугаар зүйлд заасан газрын мэдээллийн системээр ногдуулна.” гэж,8.2-т “Газрыг хязгаарлагдмал эрхээр ашиглуулахад газрын төлбөрийг тухайн эрхийг Улсын бүртгэлийн ерөнхий хуулийн 9.11-д заасан дундын мэдээллийн санд бүртгүүлсэн өдрөөс эхлэн тооцно.” гэж тус тус тусгасан.  |
|  | Газрын төлбөрийн тухай хуулийн төсөлд зөвхөн газрыг ашиглаж байгаа иргэн, хуулийн этгээд, гадаад улсын дипломат төлөөлөгчийн болон консулын газар, олон улсын байгууллагын төлөөлөгчийн газар, гадаад улсын хуулийн этгээд, гадаад улсын иргэн, харьяалалгүй хүн төлбөр төлөгч байхаар заасан боловч хуулийн төслийн танилцуулгад дурдсан ”иргэний гэр бүлийн хэрэгцээний зориулалтаар эзэмшиж байгаа газрын төлбөрийн хэмжээг чөлөөлөхгүйгээр боломжит хувь хэмжээг ногдуулна” гэсэн агуулга хуулийн төсөлд тусгагдаагүй байгааг анхаарах; | Газрын төлбөрийн тухай хуулийн төслийн 9.1.6-д “Газрын ерөнхий хуулийн 47.1.2-т заасан зориулалт, хэмжээгээр төрийн өмчийн газар дээр барилга байгууламж барих эрхээр олгосон газрын төлбөрийг 100 хувиар;” газрын төлбөрөөс чөлөөлөхөөр тусгасан. |
| 5 | Уул уурхай, хүнд үйлдвэрийн яам | Газрын төлбөрийн тухай хуулийн төслийн 4.1.3 ашигт малтмалын болон ашигт малтмал байгалийн хий ашиглах үйл ажиллагааны зориулалттай газрын төлбөрийг тусгай зөвшөөрлийн нийт талбайгаар | “4.1.3 ашигт малтмалын болон ашигт малтмал, газрын тосны ашиглах үйл ажиллагааны зориулалттай газрын төлбөрийг тусгай зөвшөөрлийн талбайн ашиглаж байгаа талбайгаар” гэж өөрчлөхТайлбар:Ашиглалтын тусгай зөвшөөрлийн талбайн хэмжээгээр /бүтнээр нь/ газрын эрх олгож төлбөр авах нь зохисгүй буруу байна. Учир нь ашиглалтын тусгай зөвшөөрлийг анх 30 жилийн хугацаагаар олгодог мөн цаашид 20 жилээр 2 удаа сунгуулах боломжтой бөгөөд ордын нөөцийг ашиглах нь урт хугацаанд үргэлжлэх бөгөөд талбайн зарим хэсэг нь хэдэн арван жилээр олборлолт, ашиглалтад явагдахгүй, газар хөндөгдөхгүй байх тохиолдол байдаг.Төрөөс нэгэнт газрын тос, ашигт малтмал болон байгалийн хий ашиглах эрхийг олгосны дагуу газрын хэвлий дэх эдгээр ордын нөөцийг ашиглаж байхад тусгай зөвшөөрлийн нийт талбайн хэмжээгээр ашиглах гэрээ байгуулах заалт оруулсан нь дээрх хуулиудтай зөрчилдөж байх тул өөрлөн найруулах саналтай.  | Газрын ерөнхий хуулийн төслийн 74 дүгээр зүйлд ашигт малтмал, газрын тос, уламжлалт бус газрын тос ашиглах зориулалтаар газрыг гэрээгээр ашиглуулахтай холбоотой зохицуулалтыг тусгасан. Үүний дагуу лицензийн талбайн хэмжээгээр эрх үүсч, төлбөр тооцогдоно.  Газрын төлбөрийн тухай хуулийн төслийн 7.1.5-д “ашигт малтмал ашиглах зориулалттай газрын төлбөрийг 0.2-4.0 хувиар.“ гэж тусгасан. Ингэхдээ Засгийн газраас тогтоосон хот, тосгон, бусад суурины газрын уурхайн эдэлбэрийн зориулалттай газрын суурь үнийн 0.2-4.0 хувьд газарын төлбөрийн ногдуулна. Энэ хязгаарт багтаан ямар хувь хэмжээтэй байхыг аймаг, нийслэлийн иргэдийн Төлөөлөгчдийн Хурал тогтооно.  |
| 6 | Хөдөлмөр, нийгмийн хамгааллын яам |  | Газрын төлбөрийн тухай хуулийн 5 дугаар зүйлийн 5.1.11 дахь заалтын “... энэ заалтад” гэсний дараа “өмчийн хэлбэр хараглзахгүйгээр “ гэж нэмэх, мөн тухайн заалтын “төрийн өмчийн” гэснийг хасах | Газрын төлбөрийн тухай хуулийн төслийн 9.1.1-д төрийн болон орон нутгийн өмчийн бүх шатны боловсролын байгууллага, асрамжийн газрын үндсэн үйл ажиллагаа явуулах зориулалттай газарт ногдох төлбөрийг 100 хувиар чөлөөлөхөөр тусгасан. |
|  | Газрын төлбөрийн тухай хуулийн 7 дугаар зүйлийн 7.2.5 дахь заалтын “төрийн өмчийн” гэснийг “өмчийн хэлбэр харгалзахгүйгээр “ гэж өөрчлөн найруулах |
| 7 | Хууль зүй, дотоод хэргийн яам |  |  |  |
| 8 | Эрчим хүчний яам | Эхний албан тоотоор санал ирүүлээгүй. Сүүлд 2022.03.28-ны а/1203 тоотоор ирүүлсэн саналыг энэ хүснэгтийн 23-т тусгав. |  |  |
| 9 | Эрүүл мэндийн яам | Газрын төлбөрийн тухай хуулийн төслийн 2.1.Газрын төлбөрийн тухай хууль тогтоомж нь Газрын ерөнхий хууль, Кадастрын тухай хууль, Татварын ерөнхий хууль, Төсвийн тухай хууль, энэ хууль болон эдгээр хуультай нийцүүлэн гаргасан бусад хуулиас бүрдэнэ.  | 2.1-т “... хууль тогтоомж нь Газрын ерөнхий хууль..." гэснийг “... хууль тогтоомж нь Монгол Улсын Үндсэн хууль, Иргэний хууль, Газрын ерөнхий хууль гэж тус тус өөрчлөх саналтай байна. | Газрын ерөнхий хуулийн төслийн 2.1-д “Газрын тухай хууль тогтоомж нь Монгол Улсын Үндсэн хууль, Иргэний хууль, Төрийн болон орон нутгийн өмчийн тухай хууль, энэ хууль болон эдгээр хууль тогтоомжтой нийцүүлэн гаргасан бусад хууль тогтоомжоос бүрдэнэ.” гэж заасан байгаа тул Газрын төлбөрийн тухай хуулийн төслийн 2.1-д Газрын ерөнхий хууль, Кадастрын тухай хууль, Татварын ерөнхий хууль, Төсвийн тухай хуулийг дурдаж оруулахад Монгол Улсын Үндсэн хууль, Иргэний хууль хамаарна гэж үзэж байна. |
| 10 | Гадаад харилцааны яам | Санал ирүүлээгүй. |  |  |
| 11 | Хүнс, хөдөө аж ахуй, хөнгөн үйлдвэрийн яам | Санал ирүүлээгүй |  |  |
| 12 | Сангийн яам |  | Хуулийн төслийн 4 дүгээр зүйлийн 4.1.1 дэх хэсэгт бэлчээрийн газрын төлбөрийг хонин толгойд шилжүүлсэн малын толгой тутамд гэж заасан нь Mалын тоо толгойн албан татварын тухай хуульд заасан малын тоо толгойн албан татвартай давхардаж байгаа тул дээрх заалтыг дахин нягталж үзэх; | Саналыг авч, Газрын төлбөрийн тухай хуулийн төслөөс бэлчээрийн газрын төлбөрийн харилцаатай холбоотой заалтуудыг хассан. |
|  | Хуулийн төслийн 5 дугаар зүйлийн 5.1 дэх хэсэгт Кадастрын тухай хуулийн холбогдох зүйл, заалтыг эшлэн тодорхой болгох; | Саналыг авч, хуулийн төслийн “6.1.Газрын төлбөрийн үнэлгээг дараах байдлаар тооцно:6.1.1.зам, шугам сүлжээний газрын төлбөрийг километр тутамд;6.1.2.дундын мэдлийн газрын эрхийн хувьд Газрын ерөнхий хуулийн 59.3-т заасан ногдох хувь хэмжээнд хамаарах талбайн Кадастрын тухай хуулийн 21 дүгээр зүйлд заасан зах зээлийн үнээр;6.1.3.энэ хуулийн 6.1.1. 6.1.2-т зааснаас бусад газрын хувьд эрх бүхий этгээдийн шийдвэрт заасан нийт талбайн Кадастрын тухай хуулийн 21 дүгээр зүйлд заасан зах зээлийн үнээр***.***6.2.Газрын тос, уламжлалт бус газрын тос хайх, олборлох үйл ажиллагаа явуулж байгаа газрын төлбөрийг тогтоохдоо бүтээгдэхүүн хуваах гэрээний нөхцөлийг баримтална.” гэж тусгав. |
|  | Хуулийн төслийн 6 дугаар зүйлийн 6.7 дах хэсэгт 6.7. Бэлчээрийн газрын төлбөрийг "малчин өрх", "мал бүхий иргэн, хуулийн этгээд”-тэй гэрээ байгуулан нийт хонин толгойд шилжүүлсэн малын тоонд ногдуулахаар заасан байна. Ийнхүү татвар, төлбөрийг гэрээнд заасны дагуу хураах нь хуулийг хэрэгжүүлэхэд хүндрэл үүсэх эрсдэлтэй бөгөөд төрийн үйлчилгээг цахимжуулах бодлогын хүрээнд татвар, төлбөрийг аль болох цахимаар нэхэмжилж, хураах бодлоготой нийцэхгүй байна. Түүнчлэн Mалын тоо толгойн албан татварын тухай хуульд заасан малын тоо толгойн албан татвартай давхардаж байгаа тул дээрх заалтыг дахин нягталж үзэл баримтлалтай нийцүүлэх; | Саналыг авч, Газрын төлбөрийн тухай хуулийн төслөөс бэлчээрийн газрын төлбөрийн харилцаатай холбоотой заалтуудыг хассан. |
|  |  Хуулийн төслийн 7 дугаар зүйл. Газрын төлбөрөөс хөнгөлөх чөлөөлөх хэсэгт газрын төлбөрийн хөнгөлөлтийг зөвхөн буцаан олголт байдлаар эдлүүлэх зарчмаар оруулах нь зүйтэй гэж үзэж байгаа тул хуулийн төслийн 7 дугаар зүйлийг Газрын төлбөрийн тухай хуулийн үзэл баримтлалтай уялдуулан өөрчлөн найруулах; | Газрын төлбөрийн хөнгөлөлттэй холбоотой зохицуулалтыг Сангийн яамны саналын дагуу 9 дүгээр зүйлд тусгав. Мөн Хуулийн төслийн 9.3-т “Газрын төлбөрийн хөнгөлөлтийг төлбөр ногдуулах үед тооцож эдлүүлнэ.” гэж тусгасан. |
|  | Хуулийн төслийн 7 дугаар зүйлийн 7.1.1-т мэргэжлийн байгууллагын дүгнэлтээр өөрийн эзэмшлийн газар болон орчны газрынхаа төлөв байдал, чанарын үзүүлэлт, ногоон байгууламжийн эзлэх хувийг нэмэгдүүлсэн нь тогтоогдвол газрын төлбөрийг 70 хувиар хөнгөлөхөөр заасан байна. Газрын төлөв байдал, чанарын үзүүлэлт, ногоон байгууламжийн эзлэх хувийг нэмэгдүүлсэн эсэхийг тогтоох журам, зохицуулалтуудыг хуульд тодорхой заах; | Саналыг авч, Газрын төлбөрийн тухай хуулийн төслийн 6.6-д “Хязгаарлагдмал эрхтэй газар болон орчны газрынхаа төлөв байдал, чанарын үзүүлэлтийг доройтуулсан, ногоон байгууламжийн эзлэх хувийг бууруулсан нь газрын хянан баталгааны дүгнэлтээр тогтоогдвол газрын нэгдмэл сангийн ангиллаас хамааруулан газрын төлбөрийг гурав дахин нэмэгдүүлсэн хэмжээгээр тооцно.” гэснийг хасав.  |
|  | Хуулийн төслийн 8 дугаар зүйлийн 8.1 дэх хэсэгт Татварын алба газрын төлбөрийн ногдуулалтын талаарх мэдээллийг газрын төлбөр төлөгчид цахим, бусад хэлбэрээр мэдэгдэх хугацааг тодорхой зааж өгөх; | Саналыг авч, хуулийн төслийн 10.1-д “Татварын алба нь газрын төлбөрийн ногдуулалтын мэдээллийг нэхэмжлэх үүссэн тухай бүрт газрын төлбөр төлөгчид цахим болон бусад хэлбэрээр мэдэгдэнэ.” гэж тусгав. |
|  | Хуулийн төслийн 9 дүгээр зүйлд заасан Газрын төлбөрийг төлөвлөх, тайлагнах асуудал нь Төсвийн харилцаанд хамаарах бөгөөд төлбөр ногдуулах, хураах үйл ажиллагаатай холбогдолгүй тул энэ зүйлд холбогдох өөрчлөлтүүдийг Төсвийн тухай хуулиар зохицуулах;Mөн Хууль тогтоомжийн тухай хуулийн 16 дугаар зүйлийн 16.1 дэх хэсэгт ”Хууль тогтоомжийг төслийн үзэл баримтлалд нийцүүлэн боловсруулна” гэж заасан байдаг тул Хуулийн төслийг холбогдох үзэл баримтлалд нийцүүлэн боловсруулах тал дээр анхаарна уу. | Хуулийн төслийн 8 дугаар зүйлд улсын төсөвт зөвхөн газрын төлбөрийн орлогоос хэдэн төгрөгийг бүрдүүлж төвлөрүүлэх, төлөвлөх, ямар хугацаанд тайлагнах талаар тусгасан. Газрын төлбөрийн орлогын төлөвлөгөө нь газрын асуудал эрхэлсэн төрийн захиргааны байгууллагаас гарах ногдуулалтаас шууд хамаарах учраас Газрын төлбөрийн тухай хуулийн 11 дүгээр зүйлд энэ зохицуулалтыг тусгасан. Газрын төлбөрийн тухай хуулийн төслийг үзэл баримтлалд нийцүүлэн боловсруулсан. |
| 13 | Соёлын яам |  | “Хууль тогтоомжийн тухай хууль”-д заасны дагуу санхүү, төсөв, татварын чиглэлээрх хууль тогтоомжийн төслийн үзэл баримтлалын төслийг санхүү, төсвийн болон хууль зүйн асуудал эрхэлсэн Засгийн газрын гишүүнээр батлуулсны үндсэн дээр хуулийн төсөлд сайд нараас санал авч, Засгийн газрын хуралдаанаар хэлэлцүүлдэг журамтай бөгөөд үзэл баримтлалын төслийг батлуулаагүй санал авч байгааг анхаарах | Газрын төлбөрийн тухай хуулийн шинэчилсэн найруулгын төслийн үзэл баримтлалыг Барилга, хот байгуулалтын сайд, Сангийн сайд, ХЗДХ-ийн сайд хамтран баталсан. |
| Газрын төлбөрийн тухай хуулийн төслийн 5.1.11.улсын тусгай хамгаалалттай газар нутагт зохих хууль тогтоомж, гэрээний дагуу үйл ажиллагаа явуулж байгаа иргэн, аж ахуйн нэгж, байгууллагын газрын төлбөрийг тухайн газар ашиглалтын зориулалтаас хамааруулан 3 дахин нэмэгдүүлж тооцно. Энэ заалтад улсын бүртгэлтэй асрамжийн газар, хүүхдийн зуслан болон төрийн өмчийн ерөнхий боловсролын байгууллага, хүүхдийн ясли, цэцэрлэг хамаарахгүй.  | Хуулийн төслийн 5 дугаар зүйлийн 5.1.11-д заасныг “Энэ заалтад улсын бүртгэлтэй асрамжийн газар, хүүхдийн зуслан болон төрийн өмчийн ерөнхий боловсролын байгууллага, хүүхдийн ясли, цэцэрлэг, хамгаалалтын бүс тогтоосон түүх, соёлын дурсгалт газар, өмчийн хэлбэр харгалзахүйгээр бүх төрлийн соёлын байгууллага хамаарахгүй” гэж өөрчлөн найруулах; | Хуулийн төслийн 9.1.1-д төрийн болон орон нутгийн өмчийн бүх шатны боловсролын байгууллага, асрамжийн газрын үндсэн үйл ажиллагаа явуулах зориулалттай газарт ногдох төлбөрийг 100 хувиар чөлөөлөхөөр тусгасан.  |
|  | төслийн 5.1.10, 5.1.11, 5.1.12-т газрын төлбөрийн хэмжээг нэмэгдүүлэн тооцохоор заасан боловч нэмэгдүүлэн тооцох эрх бүхий этгээдийн талаар хуулийн төсөлд тодорхой тусгаагуй байгааг анхаарах; | Газрын төлбөрийн тухай хуулийн төслийн 6.1.11-д “мэргэжлийн байгууллагын дүгнэлтээр хязгаарлагдмал эрхтэй газар болон орчны газрынхаа төлөв байдал, чанарын үзүүлэлтийг доройтуулсан, ногоон байгууламжийн эзлэх хувийг бууруулсан нь тогтоогдвол газрын нэгдмэл сангийн ангиллаас хамааруулан газрын төлбөрийг 3 дахин нэмэгдүүлсэн хэмжээгээр;” гэснийг хассан.  |
| Газрын төлбөрийн тухай хуулийн төслийн 7.2.5.төрийн байгууллагын нийтийн эдэлбэрийн зориулалтаар ашиглаж буй газрыг;/Хуулийн төсөлд тусгасан заалт/ | төслийн 7.2.5-д заасныг “Улс, аймаг, нийслэлийн хамгаалалтад байх түүх, соёлын үл хөдлөх дурсгал, түүний орчны газрыг” гэж өөрчлөн найруулах; | Газрын төлбөрийн тухай хуулийн төслийн 9.1.3-т Соёлын өвийг хамгаалах тухай хуулийн 13.1.7-д заасан жагсаалтад орсон түүх, соёлын дурсгалт барилга, байгууламжийн доорх газрын төлбөрийг 100 хувиар чөлөөлөхөөр тусгасан. |
|  | төслийн 7.2-т дор дурдсан агуулгатай 7.2.7 дахь заалтыг нэмж тусгах; “7.2.7. “Төрийн болон орон нутгийн өмчийн соёл, урлагийн үйл ажиллагаа явуулдаг байгууллагын газрыг", эсхүл /өмчийн хэлбэр харгалзахгүйгээр бүх төрлийн соёлын байгууллагыг газрыг/ сонгох” |
| 14 | Мэдээлэл Холбооны Операторуудын Ассоциаци | Зам, шугам сүлжээний газрын төлбөрийг нэг метр тутамд 45 төгрөгөөр; | Газрын тухай хуулийн 6.1.2-д "Газрын тухай хуулийн 13 дугаар зүйлд заасан зам, шугам сүлжээний газрын километр тутмаас; 6.З-д "Эзэмшиж, ашиглаж байгаа хот, тосгон, бусад суурины газрын суурь үнэлгээнд тогтоосон газрын төлбөрийг инженерийн хангамж, ашиглалтын зориулалт, байршил, байгаль орчинд үзүүлэх нөлөөлөл болон ногоон бүсийг хамгаалах шаардлагыг харгалзан тооцсон итгэлцүүрээр энэ хуулийн 7 дугаар зүйлийн 1 дэх хэсгийн З-т заасан хязгаарт багтаан өсгөж, бууруулж болно." гэж заасныг тус тус хэвээр баримтлах**Ирүүлсэн саналын тайлбар:**Дэд бүтцийн салбарууд нь олон нийтэд зайлшгүй шаардлагатай, тэдний эрх ашиг, аюулгүй байдлыг хангах зориулалттай байдаг бөгөөд хуулийн шинэчлэлээр газрын төлбөрийг 7-8 дахин нэмэгдүүлэх гэж байгаа үндэслэл нь олйгомжгүй байна. Дэд бүтцийн аль ч салбарт санхүүгийн маш том дарамтыг авчирна гэж үзэж байгаа тул газрын төлбөрийн асуудлыг одоо хүчин төгөлдөр мөрдөж буй хуулийн зохицуулалтаас дордуулахгүй байх шаардлагатай гэж үзэж байна. | Газрын төлбөрийн тухай хуулийн төслийн 7.1.4-т зам, шугам сүлжээний газрын төлбөрийг километр тутамд 1500-15000 төгрөгөөр тооцохоор тусгасан. Энэ хязгаарт батгаан хэдэн төгрөгөөр тогтоохыг аймаг, нийслэлийн ИТХ шийдвэрлэнэ.  |
| Шинэ заалт нэмэх | "Цахим шилжилтийн суурь дэд бүтцийн найдвартай ажиллагааг хангах зорилгоор мэдээлэл, харилцаа холбооны шугам сүлжээ, дэд бүтцийн байгууламжийн газрыг" гэж нэмэх**Ирүүлсэн саналын тайлбар:**ЗГ-аас "Цахим үндэстэн" болох зорилт тавьж, мэдээлэл, холбооны салбарыг стратегийн ач холбогдолтой салбарт оруулан цахим шилжилтийн өсөн нэмэгдэж буй хэрэгцээ, шаардлагыг хангах, алслагдсан дүүрэг, хороолол, орон нутгийн иргэдэд төрийн үйлчилгээг хүргэх, боловсрол, эрүүл мэнд, хөдөө аж ахуй гэх мэт нийгмийн бүхий л салбарт цахим шилжилтийг нэвтрүүлэх, худалдаа үйлчилгээг цахим хэлбэрээр хүргэх онцгой үүрэг хүлээж байгаа ач холбогдолыг харгалзан үзэх шаардлагатай байна. Түүнчлэн мэдээлэл, холбооны сүлжээний үйлчилгээ эрхлэгч байгууллагууд нь дэд бүтцийн байгууламжийн байрлаж байгаа газраас ямар нэгэн газрын үр шим, өгөөжийг авдаггүй бөгөөд эдгээр байгууламжууд нь байгальд сөрөг нөлөөлөл болон хор хохирол учруулдаггүй болно. | Газрын ерөнхий хуулийн төсөлд зам шугам сүлжээний газарт дараах газрыг хамруулсан. 11.1.Зам, шугам сүлжээний газарт хот, тосгон, бусад суурины эдэлбэр газрын хил заагийн гаднах зам, шугам сүлжээний дараах газар хамаарна:11.1.1.агаарын, усан, төмөр зам, авто зам, тэдгээрийн сүлжээ, барилга байгууламж, хамгаалалтын бүс, зурвасын; 11.1.2.цахилгаан, дулаан, ус хангамж, ариутгах татуурга, инженерийн бэлтгэл арга хэмжээ, харилцаа холбоо, мэдээлэл, хий, газрын тосны зэрэг инженерийн шугам сүлжээ, эх үүсвэр, барилга байгууламж, түүний хамгаалалтын бүс, зурвасын. |
| 15 | Төрийн өмчийн бодлого зохицуулалтын газар | 7.2.Газрын төлбөр төлөгчийг дараах газрын төлбөрөөс чөлөөлнө. | 7.2 дахь заалтад дараах хэсгийг нэмэх- батлан хамгаалах, аюулгүй байдлыг хангах, шинжлэх ухаан технологийн сорилт, туршилт байгаль орчин цаг агаарын төлөв байдлын байнгын ажиглалтын талбай - эмнэлэг, соёлын төв, музейн газар-инженерийн шугам сүлжээ-мод үржүүлэг, байгаль хамгаалах- шугам сүлжээ, далан- хилийн зааг, геодезийн цэг тэмдэгт- аймаг, нийслэлийн хамгаалалтад байх үл хөдлөх дурсгалын газар | Газрын төлбөрийн тухай хуулийн төслийн 9-р зүйлд газрын төлбөрөөс чөлөөлөх, хөнгөлөх асуудлыг дараах байдлаар тусгасан.9 дүгээр зүйл.Газрын төлбөрөөс хөнгөлөх9.1.Дараах төлбөр төлөгчийг дор дурдсан газрын төлбөрөөс хөнгөлнө: 9.1.1.төрийн болон орон нутгийн өмчийн бүх шатны боловсролын байгууллага, асрамжийн газрын үндсэн үйл ажиллагаа явуулах зориулалттай газарт ногдох төлбөрийг 100 хувиар;9.1.2.малчин өрхийг хадлангийн газрын төлбөрийг 100 хувиар;9.1.3.Соёлын өвийг хамгаалах тухай хуулийн 13.1.7-д заасан жагсаалтад орсон түүх, соёлын дурсгалт барилга, байгууламжийн доорх газрын төлбөрийг 100 хувиар;9.1.4.мод үржүүлэг, ойжуулалтын зориулалтаар үйл ажиллагаа явуулж байгаа газрын төлбөрийг 100 хувиар;9.1.5.нийтийн зориулалттай орон сууцны өмчлөгч иргэний энэ хуулийн 6.1.2-т заасан газрын төлбөрийг 100 хувиар;9.1.6*.*Газрын ерөнхий хуулийн 47.1.2-т заасан зориулалт, хэмжээгээр төрийн өмчийн газар дээр барилга байгууламж барих эрхээр олгосон газрын төлбөрийг 100 хувиар; 9.1.7.үйлдвэрлэл технологийн паркийн зориулалттай газрын төлбөрийг үйл ажиллагаа явуулж эхэлснээс хойш таван жил хүртэлх хугацаанд 100 хувиар, дараагийн таван жилд 50 хувиар;9.1.8.Чөлөөт бүс, нийслэл хотын эдийн засгийн тусгай бүсэд эрчим хүч, дулааны эх үүсвэр, шугам сүлжээ, цэвэр усан хангамж, ариутгах, цэвэрлэх байгууламж, авто зам, төмөр зам, нисэх онгоцны буудал, харилцаа холбооны үндсэн сүлжээ зэрэг дэд бүтэц болон үйлдвэрлэлийн үйл ажиллагаа эрхэлж байгаа бол тухайн зориулалтаар ашиглаж байгаа газрын төлбөрийг эхний таван жилд 100 хувиар, дараагийн таван жилд 50 хувиар;9.1.9.Чөлөөт бүс, *н*ийслэл хотын эдийн засгийн тусгай бүсэд худалдаа, аялал жуулчлал, зочид буудлын үйлчилгээ эрхэлж байгаа бол тухайн зориулалтаар ашиглаж байгаа газрын төлбөрийг эхний таван жилд 100 хувь, дараагийн таван жилд 50 хувиар;9.1.10.*н*ийслэл хотын эдийн засгийн тусгай бүсэд Монгол Улсын нийслэл Улаанбаатар хотын эрх зүйн байдлын тухай хуулийн 39.1-д заасан чиглэлээр үйл ажиллагаа эрхэлж байгаа бол тухайн зориулалтаар ашиглаж байгаа газрын төлбөрийг эхний таван жилд 100 хувиар, дараагийн таван жилд 50 хувиар. |
| 16 |  | 7.2.4. төрийн байгууллагын нийтийн эдэлбэрийн зориулалтаар ашиглаж байгаа газрыг | Энд нийтийн эдэлбэр газрын ямар хэсэг нь хамрагдах талаар тодорхой болгох | Газрын ерөнхий хуулийн төсөлд тусгасан.  |
| 17 |  | 7.2.5. төрийн өмчийн ерөнхий боловсролын сургууль, ... сургалтын төвийн газрыг | Зөвхөн төрийн өмч биш тул * + Төрийн болон нутгийн өмчийн ерөнхий боловсролын сургууль гэх
 | Саналыг авч, хуулийн төслийн 9.1.1-д төрийн болон орон нутгийн өмчийн бүх шатны боловсролын байгууллага, асрамжийн газрын үндсэн үйл ажиллагаа явуулах зориулалттай газарт ногдох төлбөрийг 100 хувиар хөнгөлөхөөр тусгасан.  |
| 18 |  | * 1. Энэхүү хуулийн зорилт нь газрын хязгаарлагдмал эрхтэй этгээд, газар ашиглагчид газрын төлбөр ногдуулах, хөнгөлөх, ... харилцааг зохицуулахад оршино.
 | Газрыг хязгаартай эзэмшигч нь газар эзэмшигч, ашиглагч байх байтал уг тодорхойлолтод газар ашиглагчид гэж давхар оруулсан нь ойлгомжгүй байна. Газрын ерөнхий хуульд заасан узуфрукт этгээдийн газрын төлбөр энэ хуулиар зохицуулагдахаар тодорхойлох | Саналыг авч,хуулийн төслийн 1.1.” Энэ хуулийн зорилт нь газрын төлбөр ногдуулах, төлбөрийг тооцох үзүүлэлт, хувь хэмжээг тогтоох, хөнгөлөх, төсөвт төтөлөвлөх, тайлагнах, хяналт тавихтай холбоотой харилцааг зохицуулахад оршино. ” гэж өөрчилсөн. |
| 19 |  | 3.2. Газрын төлбөр төлөгч нь төрийн өмчийн газрыг ашигласны төлөө газрын төлбөрийг улс, орон нутгийн төсөвт төлнө. | Эзэмших эрхтэй газар болон ашиглах эрхтэй газрын төлбөрийг ялгаатай байдлаар тусгаагүй, зөвхөн газрыг ашигласны төлбөр гэж тусгасан байгааг тодорхой болгох | Төрийн өмчийн газрыг аливаа хэлбэрээр эзэмшиж, ашиглаж байгаа иргэн, аж ахуйн нэгж байгууллага газрын төлбөр төлнө. Газрын төлбөр суурь үнэ болон ашиглалтын зориулалтаас хамааран ялгавартай байна. |
| 20 | Харилцаа холбооны газарМХОА |  | 1. Хуулийн төслийн 4.1.2-т заасан “зам, шугам сүлжээний газрыг” гэснийг “инженерийн шугам, сүлжээ, түүний дэд бүтцийн газрыг” гэж өөрчлөх; | Газрын ерөнхий хуулийн төслийн 11.1-д Зам, шугам сүлжээний газарт хот, тосгон, бусад суурины эдэлбэр газрын хил заагийн гаднах зам, шугам сүлжээний дараах газар хамаарна:11.1.1.агаарын, усан, төмөр зам, авто зам, тэдгээрийн сүлжээ, барилга байгууламж, хамгаалалтын бүс, зурвасын; 11.1.2.цахилгаан, дулаан, ус хангамж, ариутгах татуурга, инженерийн бэлтгэл арга хэмжээ, харилцаа холбоо, мэдээлэл, хий, газрын тосны зэрэг инженерийн шугам сүлжээ, эх үүсвэр, барилга байгууламж, түүний хамгаалалтын бүс, зурвасын. гэж тул Газрын төлбөрийн тухай хуулийн 6.2-т заасан зам, шугам сүлжээний газарт инженерийн шугам, сүлжээ, түүний дэд бүтцийн газар хамаарна. гэж тусгасан. |
| 21 |  |  | 2. Хүчин төгөлдөр мөрдөж байгаа Газрын тухай хуулийн 6.1.2, 6.З-д заасан зохицуулалтыг хэвээр баримтлах;Тайлбар: Дэд бүтцийн салбарууд нь олон нийтэд зайлшгүй шаардлагатай, тэдний эрх ашиг, аюулгүй байдлыг хангах зориулалттай байдаг бөгөөд хуулийн шинэчлэлээр газрын төлбөрийг 7-8 дахин нэмэгдүүлэх гэж байгаа үндэслэл нь ойлгомжгүй байна. Дэд бүтцийн аль ч салбарт санхүүгийн маш том дарамтыг авчирна гэж үзэж байгаа тул газрын төлбөрийн асуудлыг одоо хүчин төгөлдөр мөрдөж буй хуулийн зохицуулалтаас дордуулахгүй байх шаардлагатай гэж үзэж байна. | Газрын төлбөрийн тухай хуулийн төслийн 7.1.4-т зам, шугам сүлжээний газрын төлбөрийг километр тутамд 1500-15000 төгрөгөөр тооцохоор тусгасан. Энэ хязгаарт батгаан хэдэн төгрөгөөр тогтоохыг аймаг, нийслэлийн ИТХ шийдвэрлэнэ.  |
| 22 |  |  | 3. Хуулийн төслийн 7.1.8 дахь заалт болгож “харилцаа холбооны бүх нийтийн үүрэгт үйлчилгээ хүргэж байгаа хуулийн этгээдийг үүрэг гүйцэтгэх хугацаанд газрын төлбөрөөс 100 хувиар” гэж нэмэх.Тайлбар: Мэдээлэл, харилцаа холбоо, шуудангийн зайлшгүй хэрэгцээт үйлчилгээг алслагдсан хөдөө орон нутаг, зорилтот хүн амд хүргэх, энэ үйл ажиллагаанд хувийн хэвшлийн оролцоог нэмэгдүүлэх зорилгоор харилцаа холбооны бүх нийтийн үйлчилгээний үүргийг хүлээлгэж ажилладаг олон улсад өргөн хэрэглэгддэг түгээмэл практик байдаг. Манай улсын хувьд ч энэ аргачлалын дагуу Бүх нийтийн үйлчилгээний үүргийн сан байгуулж үйлчилгээ эрхлэгчдэд үүрэг хүлээлгэн алслагдсан хүн амд харилцаа холбооны зайлшгүй шаардлагатай үйлчилгээг хүргэж байна. Харилцаа холбооны бүх нийтийн үүрэгт үйлчилгээ хүргэж байгаа хуулийн этгээд нь алдагдалтай байсан ч тухайн орон нутагт үйлчилгээ хүргэх үүрэгтэй байдаг тул төрийн дэд бүтцийн тасралтгүй ажиллагааг хангах зорилгоор хөнгөлөлт шаардлагатай гэж үзлээ. |
| 23 | Эрчим хүчний яамСүүлд 2022.03.28-ны а/1203 тоотоор ирүүлсэн санал | Засгийн газрын 2018 оны 182 дугаар тогтоолын 3 дугаар хавсралтын хүрээнд инженерийн шугам сүлжээ, түүний дэд бүтцийн барилга байгууламжийн 1 га газрын суурь үнэлгээг Улаанбаатар хотод дунджаар 318 сая төгрөгөөр, мөн тогтоолын хавсралтад хөдөө орон нутагт ХАА-аас бусад үйлдвэрлэлийн суурь үнэлгээ 1 га газры суурь үнэлгээг дунджаар 16 сая төгрөг гэж заасан тул төлбөрийн үнэлгээг нэг жилд нийт 7505 км урттай 220, 110 кВ-ын цахилгаан дамжуулах агаарын шугам /ЦДАШ/-ын хамгаалалтын зурвас газар, 6449 сая м2 газрын нийт талбайгаар урьдчилан тооцоход 1.4 их наяд төгрөг гарсан. | Иймд Газрын төлбөрийн тухай хуулийн 7.1 болон 7.2 дахь заалтад “Эрчим хүчний дамжуулах шугам, дэд станцын газар болон түүний хамгаалалтын зурвасыг газрын төлбөрөөс 100 хувь чөлөөлөх” гэсэн заалтыг нэмж оруулан эрчим хүчний шугам сүлжээний газрын аюулгүй байдал, найдвартай ажиллагааг ханган ажиллах боломжийг бүрдүүлэхэд дэмжлэг үзүүлж, хамтран ажиллана уу. | Газрын төлбөрийн тухай хуулийн төслийн 7.1.4-т зам, шугам сүлжээний газрын төлбөрийг километр тутамд 1500-15000 төгрөгөөр тооцохоор тусгасан. Энэ хязгаарт батгаан хэдэн төгрөгөөр тогтоохыг аймаг, нийслэлийн ИТХ шийдвэрлэнэ. Ирүүлсэн саналд цахилгаан дамжуулах шугамын болон хамгаалалтын зурвасын хамт нийт талбайгаар тооцож, мөн хотын доторх бүх шугам сүлжээнд төлбөр ногдуулахаар ойлгосон байна. Газрын ерөнхий хуулийн төслийн “11.1.Зам, шугам сүлжээний газарт хот, тосгон, бусад суурины эдэлбэр газрын хил заагийн гаднах зам, шугам сүлжээний дараах газар хамаарна:11.1.1.агаарын, усан, төмөр зам, авто зам, тэдгээрийн сүлжээ, барилга байгууламж, хамгаалалтын бүс, зурвасын;  11.1.2.цахилгаан, дулаан, ус хангамж, ариутгах татуурга, инженерийн бэлтгэл арга хэмжээ, харилцаа холбоо, мэдээлэл, хий, газрын тосны зэрэг инженерийн шугам сүлжээ, эх үүсвэр, барилга байгууламж, түүний хамгаалалтын бүс, зурвасын.” Гэж тусгасан. Мөн зам, шугам сүлжээний газрын төлбөрийг талбайн хэмжээгээр тооцохгүй бөгөөд ингэж тооцох нь уртын хэмжээнд тооцохоос илүү их төлбөр гарна. Хуулийн төслөөр хамгаалалтын зурвасын уртыг тооцохгүй зөвхөн шугамын уртад төлбөр ногдуулна.  |

БАРИЛГА, ХОТ БАЙГУУЛАЛТЫН ЯАМ